Udo Kier

Udo Kier (* 14. Oktober 1944 in Köln-Mülheim; as Udo Kierspe) is en düütschen Schauspeler, de sünners för’t Dorstellen vun legen Minschen bekannt is. Kier hett en internatschonale Loopbahn inslahn un in mehr as 200 Feernseh- un Kinofilmen mitspeelt. He höört to de wenigen düütschen Schauspelers, de ok in Hollywood bekannt worrn sünd un dor an de Siet vun vele beropene Filmstars speelt hett. 

 Leven un Wark 
In sien Jöögd weer Kier Missdener, Vörbeder un Chorsinger. Geern hett he sik as Fro verkleedt un sminkt un möök to’n Bispeel Caterina Valente na.

Na de School hett he en Utbilln to’n Groothannelskoopmann anfungen un arbeit as Uthülp bi Ford an’t Band. He is denn aver gewohr worrn, dat he mit sien fien Utsehn, sien brunen Locken un de opfallen grönen Ogen ok Geld verdenen künn un arbeit en Tiet lang as Model in’t Moodgewarf.

Op en Ferienreis na Cannes hett he Jean Marais un Arndt vun Bohlen un Halbach drapen. Na egen Vertellen, hett sik Kier en Tiet lang vun Arnst uthollen laten. Mit 19 Johren keem he denn na London un verdeen sien Geld as Kellner. Avends hett he de Schauspeelschool besöcht un drööp dorbi ünner annern den italieenschen Speelbaas Luchino Visconti un den öösterriekschen Schauspeler Helmut Berger.

Sien Bisexualität hett Kier as en Oort Promotion ansehn. In de 1960er Johren drööp he den dormols noch unbekannten Speelbaas un Schauspeler Rainer Werner Fassbinder. In’t Johr 1964 güng he na Rom, woneem he sik to en beropenen Minschen in Illustreerte entwickeln de. Torüch in England harr Kier to’n eersten mol en Filmrull. Dorna güng he in New York op en Schauspeelschool. Mit de Tiet harr he ok gröttere Rullen in Film un Feernsehn. In’t Johr 1973 kreeg he dör Paul Morrissey sien Filmen Carne per Frankenstein un Blood for Dracula en gröttere Bekanntheit.

Sien Hööftwahnsteed harr Kier bi in de 1990er Johren in Köln, woneem he tosamen mit den Maler Michael Buthe un den Videokünstler Marcel Odenbach in en Künstlerkolonie leevt hett. He hett in de 1980er Johren ok Musik maakt un en Schallplaat mit den Titel Der Adler opnahmen, de later in sien eertsen US-amerikaanschen Film My Own Private Idaho noch mol to hören weer, un is mit en Rock-Pop-Programm na Moskau reist. Internatschonalen Spood harr he as Musiker aver nich.

Mit sien Geboortsstadt un mit dat Ruhrrebeet hett he sik all de Tiet verbunnen föhlt. 1988 speel he ünner de Regie vun Christoph Schlingensief in den Film Mutters Maske. Mit den Speelbaas hett he noch anner Filmen dreiht. Mitünner weer he ok in Theaters to sehn un speel Rullen in verschedene Kino- un Feernsehfilmen in Europa. Mit My Own Private Idaho kreeg he denn 1991 in Hollywood en Foot op’n Bodden. In de USA harr he denn tallrieke Film- un Feernsehrullen un dreih ok Warf-Spots. Ok in Europa is he jümmer noch nafraagt un duukt ok af un to in düütsche Filmen op.

2008 hett Kier en ehmolig Schoolhuus in’t döringsche Gehren köfft, in dat he sik bi de Dreiharbeiten to Lulu & Jimi verkeken hett.Markus Mähler: Warten Steine oder Rosen? In: Freies Wort vun’n 12. Februar 2008

 Filmografie (Utwahl) 

 Johr Titel Synchroonsnacker 1968 Schamlos – 1970 Hexen bis aufs Blut gequält Norbert Langer 1973 Carne per Frankensteindt.: Andy Warhol’s Frankenstein Fred Maire 1974 Blood for Draculadt.: Andy Warhol’s Dracula Fred Maire 1975 Histoire d’Odt.: Die Geschichte der O Thomas Danneberg 1976 Spermula   1977 Suspiria Berno von CrammOliver Böttcher (Nasynchro 2003)Mark Seidenberg (Nasynchro 2017) 1980 Nárcisz és Psychédt.: Narziss & Psyche   1983 Die Insel der blutigen Plantage   1985 Der Unbesiegbare   1985 Verführung: Die grausame Frau   1988 Medea   1988 Mutters Maske   1989 100 Jahre Adolf Hitler – Die letzte Stunde im Führerbunker   1991 My Own Private Idahodt.: Das Ende der Unschuld   1993 For Love or Moneydt.: Ein Concierge zum Verlieben Christian Brückner 1994 Ace Ventura: Pet Detectivedt.: Ace Ventura – Ein tierischer Detektiv Lutz Riedel 1994 Rotwang muß weg!   1996 The Adventures of Pinocchiodt.: Die Legende von Pinocchio sülvst 1997 Betty   1997 Prince Valiantdt.: Prinz Eisenherz   1998 Blade Erich Ludwig 1999 History Is Made at Nightdt.: Spy Games – Agenten der Nacht Ronald Nitschke 1999 Unter den Palmen   2000 Shadow of the Vampire Lutz Riedel 2000 Dancer in the Dark   2000 Just One Night   2001 Die Gottesanbeterin   2001 Critical Massdt.: Critical Mass – Wettlauf mit der Zeit Frank Glaubrecht 2001 Revelationdt.: Revelation – Die Offenbarung Ekkehardt Belle 2002 FeardotComdt.: Fear Dot Com   2003 Gate to Heaven   2004 One Point Odt.: One Point Zero – Du bist programmiert sülvst 2004 Jargo   2005 BloodRayne Lutz Riedel 2006 Pray for Morning   2005-07 4 gegen Z, Feernsehreeg   2009 Lulu und Jimi sülvst 2009 Soul Kitchen   2011 Der Himmel hat vier Ecken   2012 Iron Sky sülvst 2010-13 Scooby-Doo! Mystery Incorporated, Feernsehreeg (Stimm)dt.: Mission Scooby-Doo Klaus-Peter Grap 2014 The Editor   2015 Altes Geld, Feernseh-Minireeg – 2015 Zero   2016 Courier X   2017 Downsizing sülvst 2018 Iron Sky: The Coming Race   2019 Bacurau   2019 The Painted Bird  

 Utteken 
Kier is in’t Johr 2002 mit den Artistic Achievement Award vun’t Philadelphia International Gay & Lesbian Film Festival uttekent worrn.

 Literatur 
 Udo Kier: Footprints (Bildband in begrenzte Oplaag vun 600 Stück), Köln un New York 1991

 Borns 

 Weblenken 

 Offizielle Websteed
 Levsnloop bi Prisma-Online
 Interview mit Udo Kier vun Dietrich Kuhlbrodt

Kategorie:Schauspeler
Kategorie:Börger von Düütschland
Kategorie:Mann
Kategorie:Boren 1944